stanford-oval/wikipedia huggingface dataset:
Stanisław Marcin Ulam
Elämä

Ulam syntyi Lvivissä, joka silloin kuului Itävalta-Unkarin keisarikuntaan, nykyään Ukrainaan. Hän aloitti opintonsa Lvivin yliopistossa, mutta siirtyi 1938 Harvardiin ja sieltä Wisconsinin yliopistoon. Hänen ystävänsä John von Neumann kutsui hänet pian New Mexicoon salaiseen tehtävään, mikä käytännössä tarkoitti Los Alamosin ydinaseprojektia (Manhattan-projekti).
Ulam ryhtyi soveltamaan monimutkaisia integraaleja ketjureaktioiden laskemiseen – tietämättä, että Enrico Fermi oli jo käyttänyt vastaavanlaista metodia. Hän osoitti unkarilaisen Edward Tellerin varhaisen vetypommimallin virheelliseksi. Teller vastusti aluksi, mutta ymmärsi pian asian itsekin, ja loppujen lopuksi Ulam ja Teller patentoivat vetypommin siitä huolimatta, että myös Andrei Saharov oli tullut itsenäisesti samoihin tuloksiin.
Ulamin pääideoihin kuuluu fuusion käynnistäminen plutoniumin fission ja sähkömagneettisen säteilyn avulla, jolloin protonimateriaali saadaan tarpeeksi kuumenemaan. Hän myös kehitti Los Alamosin vuosinaan nykymuotoisen Markovin ketjuja käyttävän Monte Carlo menetelmän. Hän kaavaili myös ydinpolttoaineen käyttöä avaruusaluksissa ja sukellusveneissä.
Ulam kuoli Santa Fessä.
Aiheesta muualla

Wikimedia Commonsissa on kuvia tai muita tiedostoja aiheesta .
Los Alamos National Security: Staff Biographies, Stan Ulam (englanniksi)
Special Issue, Stanislaw Ulam 1909-1984, Los Alamos Science, NUMBER 15, 1987 (englanniksi)
Simone Magill

| 0 | 1 | 2 |
| --- | --- | --- |

Henkilötiedot
Syntymäaika: 1. marraskuuta 1994 (ikä 29)
Syntymäpaikka: Magherafelt, Pohjois-Irlanti
Pelipaikka: hyökkääjä
Seura
Seura:  Aston Villa
Seurat
| Vuodet | Seura | O (M) |
| 2010–2013 2013–2022 2022– |  Mid-Ulster  Everton  Aston Villa |  ? (?) 95 (21)  |
Maajoukkue
| 2010– |  Pohjois-Irlanti | 70 (21) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 6.7.2022.
Simone Magill (s. 1. marraskuuta 1994) on pohjoisirlantilainen jalkapalloilija. Hän edustaa kaudella 2022–2023 englantilaisseura Aston Villaa, johon hän siirtyi pelattuaan yhdeksän vuotta Evertonissa.
Ura > Seurajoukkueura

Magill liittyi kymmenvuotiaana poikien Cookstown Youth FC:hen sekä Mid-Ulsterin alle 13-vuotiaiden tyttöjen ryhmään. Poikien joukkue pelasi talvisin, kun taas tytöt pelasivat kesäisin. Hän siirtyi Mid-Ulsterista Everton Ladiesiin vuonna 2013 ja pelasi siellä yhdeksän vuotta.
Ura > Maajoukkueura

Magill debytoi Pohjois-Irlannin alle 13-vuotiaiden maajoukkueessa 11-vuotiaana ja A-maajoukkueessa 15-vuotiaana. Hän toimi myös alle 17- ja alle 19-vuotiaiden maajoukkueiden kapteenina.
Stefan von Gerich

Carl Stefan Mikael von Gerich (s. 26. syyskuuta 1951 Helsinki) on entinen suomalainen yleisurheilija, jonka päälaji oli kolmiloikka. Hän edusti Viipurin Urheilijoita.
Von Gerich saavutti ulkoradoilla kuusi SM-hopeaa (kolmiloikassa 1974–1978 ja 1980) sekä yhden viestipronssin (4 × 400 metrillä 1975). Hän oli kymmenottelussa kuudes vuonna 1974, korkeushypyssä kuudes samana vuonna sekä pituushypyssä 15:s vuonna 1977. Sisäratojen SM-kisoissa hän voitti kolmiloikassa kultaa vuonna 1981, hopeaa vuonna 1980 sekä pronssia vuonna 1979.
Von Gerich edusti Suomea 18 maaottelussa vuosina 1974–1981. Hänen ennätyksiään ovat kolmiloikan 16,32 m vuodelta 1980 ja pituushypyn 727 cm vuodelta 1977. Lisäksi hän hyppäsi parhaimmillaan korkeutta 203 cm vuonna 1974 ja seivästä 440 cm vuonna 1975 sekä otteli kymmenottelussa 7120 pistettä samana vuonna.
Vuosittainen kehitys kolmiloikassa

| Vuosi | Tulos | Kalevan kisat |
| --- | --- | --- |
| 1974 | 15,72 | hopeaa (15,47) |
| 1975 | 16,10 | hopeaa (15,87) |
| 1976 | 16,22 | hopeaa (15,93) |
| 1977 | 16,06 | hopeaa (16,06) |
| 1978 | 16,18 | hopeaa (16,04 w) |
| 1979 | 16,14 | 4. (15,77) |
| 1980 | 16,32 | hopeaa (16,32) |
| 1981 | 16,13 | 4. (15,69) |
| 1982 | 15,58 | 4. (15,58) |
| 1983 | 14,91 | 10. (14,65) |
w = myötätuulitulos
Stash

| Stash Cypress Hill |
| --- | --- | --- |

EP-levyn tiedot
 Julkaistu: 2. heinäkuuta 2002
 Tuottaja(t): DJ Muggs, The Alchemist, Fredwreck
 Tyylilaji: hip hop, rap rock
 Levy-yhtiö: Columbia Records
Cypress Hillin muut julkaisut
| Stoned Raiders 2001 | Stash 2002 | Till Death Do Us Part 2004 |
Stash on rap-yhtye Cypress Hillin vuonna 2002 julkaisema EP.
Kuten edellinenkin Cypress Hillin Unreleased & Revamped EP, tämäkin EP sisältää bändin aikaisemmista kappaleista tehtyjä remix-versioita.
Kappalelista

Amplified – 3.44 (Fredwreck remix)
Illusions – 3.32 (Harpsichord mix)
Checkmate – 4.03 (Hang 'Em High, feat. Tom Morello)
Latin Lingo – 3.49 (Blackout mix)
(Rap) Superstar – 4.51 (Alchemist remix)
Throw Your Set in the Air – 3.23 (Slow Roll remix)
Starčevon kulttuuri

Starčevon kulttuurin alue vaaleansinisellä.
Starčevon kulttuuri (Starčevo-Körösin kulttuuri, Starčevo-Crişin kulttuuri) oli varhainen maatalouskulttuuri.
Kulttuurin tunnetuin löytöpaikka on Starčevon kylä Belgradin lähellä. Vaikka Starčevon kulttuurissa viljeltiin vehnää, erityisesti emmervehnää, ja kasvatettiin lampaita, karjaa ja sikoja, metsästys oli silti merkittävä ravinnonlähde. Kulttuurista on löydetty muutamia asuinpaikkoja, ja talot ovat olleet kahta eri tyyliä. Toiset talot ovat 3–5 metriä pitkiä ja 2–4 metriä leveitä ja toiset neliömäisiä.
Genetiikka

Starcevon kulttuurista löydettyjen hautojen  isälinjan haplotyypit ovat H2 ja G2a2, sekä äitilinjan haplotyypit T1a, N1a1a1, K1a4 ja W5.
Stefan Šćepović

| 0 | 1 | 2 |
| --- | --- | --- |

Henkilötiedot
Koko nimi: Stefan Šćepović
Syntymäaika: 10. tammikuuta 1990 (ikä 34)
Syntymäpaikka: Belgrad, Serbia
Kansalaisuus:  Serbia
Pelipaikka: Hyökkääjä
Pituus: 185 cm
Seurat
| Vuodet | Seura | O (M) |
| 2008–2010 2008 2009 2010 2010–2011 2011 2011–2012 2012–2013 2013 2013–2014 2014–2015 2015–2018 2017–2018 2018–2019 2019 2020 2021 2021– | OFK Beograd FK Mladi Radnik FK Sopot UC Sampdoria Club Brugge KV KV Kortrijk Hapoel Acre FC FK Partizan FC Ashdod Sporting de Gijón Celtic FC Getafe CF Sporting de Gijón MOL Fehérvár FC Jagiellonia Białystok FC Machida Zelvia Málaga CF AEL Limassol | 16 (1) 2 (0) 11 (4) 2 (0) 4 (0) 8 (1) 31 (13) 14 (8) 13 (6) 39 (23) 19 (4) 58 (9) 15 (4) 16 (7) 6 (0) 31 (1) 13 (3)  |
Maajoukkue
| 2012–2014 | Serbia | 8 (1) |
 Seurajoukkueuran tilastot kattavat vain kansalliset sarjat.
Stefan Šćepović (s. 10. tammikuuta 1990 Belgrad) on serbialainen jalkapalloilija.
Jalkapallomaajoukkue

Šćepović debytoi Serbian maajoukkueessa helmikuussa 2012. Hän on pelannut kahdeksan maaottelua ja tehnyt niissä yhden maalin.
Something Corporate

| Something Corporate |
| --- | --- |

Tiedot
Toiminnassa:  1998–
Tyylilaji:  vaihtoehtorock, pianorock, pop-punk
Kotipaikka:   Orangen piirikunta, Kalifornia, Yhdysvallat
Laulukieli:  englanti
Jäsenet:  Andrew McMahon,  laulu, piano   Josh Partington,  kitara   Clutch,  basso   Brian Ireland,  rummut  
Entiset jäsenet:  Reuben Hernandez,  kitara   William Tell,  kitara, taustalaulu  
Levy-yhtiö:  Drive-Thru Records   Geffen Records  
Aiheesta muualla
Kotisivut
Infobox OKNimi-testi OK: 
Something Corporate on yhdysvaltalainen rockyhtye, joka on kotoisin Orangen piirikunnasta Kaliforniasta. Yhtye on luokiteltu pop- ja punkmusiikin välimaastoon, vaikka he itse pitävät musiikkiaan pianorockina. Yhtye on ollut koossa vuodesta 1998 lähtien.
Jäsenet

Andrew McMahon – laulu, piano
Josh Partington – kitara
Clutch – basso
Brian Ireland – rummut
Jäsenet > Entiset jäsenet

Reuben Hernandez – kitara
William Tell – kitara, taustalaulu
Diskografia > Albumit

Ready… Break (2000)
Leaving Through the Window (2002)
North (2003)
Diskografia > DVD:t

A Year in the Life (2002)
Live at the Ventura Theater (2004)
Diskografia > Ei levyllä julkaistuja

The Galaxy Sessions (2001)
"Konstantine" – released on Welcome to the Family (2001)
"Forget December" – released on KROQ's Kevin and Bean present: Fo' Shizzle St. Nizzle (2002)
"Just like a Woman" (Bob Dylan cover) – released on Listen to Bob Dylan: A Tribute (2005)
Stefan Reinartz

Stefan Reinartz vuonna 2011
Stefan Reinartz (s. 1. tammikuuta 1989 Engelskirchen, Saksa) on saksalainen jalkapalloilija, joka edustaa Bundesliigassa pelaavaa Leverkusenia. Reinartz siirtyi Leverkuseniin junioriseurastaan SV Bergisch Gladbachista vuonna 1998. Leverkusenissa hän pelasi aluksi junorijoukkueen mukana, kunnes vuonna 2006 pääsi seuran kakkosjoukkueeseen. Edustusjoukkueessa Reinartz debytoi vuonna 2008. Hän on pelipaikaltaan keskikenttäpelaaja. Reinartzin pelinumero on 3, hänen pituutensa on 189 senttimetriä ja painonsa 83 kiloa.
Reinartz on pelannut Saksan jalkapallomaajoukkueessa vuodesta 2010 alkaen kolme ottelua. Lisäksi hän on pelannut useita otteluita Saksan ikäkausimaajoukkueissa.
Shotter’s Nation

| Shotter's Nation Babyshambles |
| --- | --- | --- |

Studioalbumin tiedot
 Äänitetty : 2007, Olympic Studios, Lontoo, Englanti
 Julkaistu: 1. lokakuuta 2007
 Tuottaja(t): Stephen Street
 Tyylilaji: indie rock, garage punk, garage rock
 Kesto: 43.11
 Levy-yhtiö: EMI, Parlophone (UK) Astralwerks (US)
Listasijoitukset
  5.
Babyshamblesin muut julkaisut
| The Blinding EP 2006 | Shotter's Nation 2007 | Oh What a Lovely Tour 2008 |
Shotter’s Nation on englantilaisen Babyshamblesin toinen studioalbumi, joka julkaistiin 1. lokakuuta 2007.
Albumi debytoi Britannian albumilistan viidennellä sijalla, ja pysyis listalla yhteensä kuusi viikkoa.
Kappaleet

Carry On Up the Morning – 2.57
Delivery – 2.41
You Talk – 3.30
UnBiloTitled – 3.52
Side of the Road – 2.09
Crumb Begging Baghead – 3.43
Unstookie Titled – 4.30
French Dog Blues – 3.32
There She Goes – 3.36
Baddie’s Boogie – 3.55
Deft Left Hand – 4.04
Lost Art of Murder – 4.38
Kokoonpano

Pete Doherty – kitara, laulu
Mick Whitnall – kitara, laulu
Adam Ficek – rummut, perkussiot, kosketinsoitin, laulu
Drew McConnell – bassokitara, laulu
Kokoonpano > Vierailevat muusikot

Stephen Large – kosketinsoitin kappaleissa 4 ja 8
Bert Jansch – kitara kappaleessa 12
Arvostelut

AllMusic:
Rolling Stone:
Robert Christgau: A–
Soundi:
Aiheesta muualla

Shotter’s Nation discogs.com -sivustolla
Sotka (ketju)

Sotkan myymälä Kotkan Jumalniemen kauppakeskuksessa.
Sotka on suomalainen huonekalukauppaketju, jolla on Suomessa noin 50 myymälää. Huonekaluvalikoiman lisäksi Sotka-myymälät tarjoavat myös palveluita, kuten kotiinkuljetusta.
Historia

Osuustukkukauppaan kuulunut OTK:n Puu Oy perustettiin Hämeenlinnaan vuonna 1941. Yritys laajeni Lahteen vuonna 1958 ostamalla konkurssiin ajautuneen Salpausselän Huonekalutehdas Oy:n tuotantolaitokset ja liiketoiminnan. Vuodesta 1964 Sotka Oy:nä toimineella yhtiöllä oli laaja tuotevalikoima, ja se oli 1990-luvun vaihteessa Suomen kolmanneksi suurin huonekalujen valmistaja.
Sotka-nimi tuli Sotkian kylästä, josta OTK oli vuonna 1938 hankkinut naulatehdas Sotkia Oy:n. OTK valmisti Sotkialla lastuvillalevyjä, joita alettiin kutsua Sotka-levyiksi. Tehdasta alettiin kutsua Sotkalevytehtaaksi. Sotka rekisteröitiin tavaramerkiksi vuonna 1956. Sillä ruvettiin myymään myös kattohuopia ja -laattoja sekä OTK Puun valmistamia ovia, ikkunoita, keittiökalusteita ja huonekaluja. Vuonna 1964 OTK:n Puu Oy:n nimi vaihdettiin Sotka Oy:ksi. Uutta nimeä perusteltiin OTK:n lehdessä sillä, että nimi sisälsi kirjaimet OTK.
Sotkan pääomistaja vaihtui OTK:sta E-osuuskunta Ekaksi suuressa osuusliikefuusiossa vuonna 1983. Vuonna 1993 oma henkilöstö osti Sotkan liiketoiminnan yrityssaneeraukseen joutuneelta Eka-yhtymältä ja jatkoi yhtiön toimintaa Sotka Finland Oy:n nimissä. Nykyään Sotka on osa Indoor Group Oy:tä, joka syntyi, kun Sponsor Capital Oy:n hallinnoima pääomarahasto hankki omistukseensa Sotka Finland Oy:n vuonna 1999. Vuosina 2005–2017 Indoor Group Oy on ollut osa Kesko-konsernia, kunnes Kesko myi Indoor Groupin kesäkuussa 2017 sijoittajaryhmälle, johon kuuluvat Sievi Capital, kolmen Sotka-ketjun franchising-yrittäjää ja eläkeyhtiö Etera.
Aiheesta muualla

Sotkan kotisivut
Hämewiki: Sotka Oy (Arkistoitu – Internet Archive)
Star Fox Command

| Star Fox Command |
| --- | --- |

Kehittäjä:  Q-Games Nintendo EAD
Julkaisija:  Nintendo
Jakelija:  Nintendo eShop
Tuottaja:  Takaya Imamura
Pelisarja:  Star Fox
Julkaistu:  JP 3. elokuuta 2006NA 28. elokuuta 2006EU 26. tammikuuta 2007
Lajityyppi:  räiskintäpeli, strategiapeli
Pelimuoto:  yksinpeli, moninpeli
Ikäluokitus:  CERO: A ESRB: E10+  Virheellinen ESRB-arvo OFLC: PG PEGI: 7 USK: 12
Alusta:  Nintendo DS
Jakelumuoto:  muistikortti
Lisää peliartikkeleitaVideopelien teemasivulla
Infobox OK  : 
Star Fox Command (jap. スターフォックス コマンド, Sutā Fokkusu Komando) on viides osa Nintendon Star Fox -pelisarjaa. Peli on julkaistu Nintendo DS:lle vuonna 2006 Japanissa ja vuonna 2007 Euroopassa.
Pelaaminen

Pelissä on uusi strateginen elementti. Sen lisäksi että pelissä ammutaan vihollisia avaruustaisteluissa kuten muissakin sarjan osissa, siinä on vuoropohjainen strateginen osuus jossa pelaajan tehtävänä on ohjata omia aluksia piirtäen niille lentoreitit. Strategisissa osuuksissa tehtävänä on suojella Great Fox -tukialusta, joka pystyy myös ampumaan alas vihollisia ohjuksilla kartalla, mutta on lähitaistelussa puolustuskyvytön. Kussakin tehtävässä on lisäksi aikaraja; strategisessa pelissä on vuororaja ja reaaliaikaisissa taisteluissa on sekuntiraja. Sekunteja ja vuoroja voi kerätä lisää. Lento-osuuksissa alusta ohjataan kosketusnäytön avulla.
Pelissä pystyy ensimmäistä kertaa ohjaamaan myös yksinpelissä saman tehtävän aikana muita hahmoja kuin Fox McCloudia. Eri hahmoilla on myös erilaiset alukset, joiden ominaisuudet vaihtelevat suuresti.
Peli on myös ensimmäinen sarjan peli, jossa on verkkomoninpelituki Nintendo Wi-Fi Connectionin kautta.
Juonellisesti peli sijoittuu aikaan Star Fox: Assaultin jälkeen. Star Fox -ryhmä on hajonnut. Anglareina tunnettuja kalamaisia olentoja on löytynyt Venom-planeetan myrkyllisistä meristä, ja ne julistavat sodan. Fox McCloud lähtee taistelemaan Anglareja vastaan yksin ROB64-robotin kanssa, ja törmää vanhoihin ystäviinsä. Pelissä on haarautuva juoni ja useita erilaisia loppuja.
Aiheesta muualla

Star Fox Command MobyGamesissa (englanniksi)
-pelisarja
| --- | --- |
Pelit:   Starwing  Lylat Wars  Star Fox Adventures  Star Fox: Assault  Star Fox Command  Star Fox Zero  Star Fox Guard 
Hahmot:   Fox McCloud  Falco Lombardi  Wolf O’Donnell  Pigma Dengar  James McCloud
Smartly.io Solutions

Smartly.io Solutions on helsinkiläinen ohjelmistokehityksen alalla toimiva yritys. Vuonna 2018 sen liikevaihto oli 46,0 miljoonaa euroa.
Aiheesta muualla

https://www.smartly.io/
Staffpoint

| StaffPoint |
| --- | --- |

Tunnuslause:  Työelämä sellaisena kuin sen pitäisi olla
Yritysmuoto:  Konserni
Perustettu:  15. tammikuuta 2002 
Toimitusjohtaja:  Anu Ahokas
Puheenjohtaja:  Juuso Kivinen
Avainhenkilöt:  Anu Ahokas, Tom Keskinen, Tiina Forsbom, Lauri Kukkasniemi, Minna Arneal, Juuso Laitinen, Tim Kankfelt, Teea Hurme-Rintala, Markko Saukkonen
Toiminta-alue:  HR-palvelut työelämän koko elinkaarelle
Toimiala:  Rekrytointi, henkilöstövuokraus, Interim Management, johtaja-arvioinnit, henkilöstövalmennus, työllistämis- ja urapalvelut
Liikevaihto:  131,5 milj € (2021)
Henkilöstö:  350 (konserni)
Tytäryhtiöt:  Henrico Digital
Omistaja:  Sponsor Capital
Kotisivu:  www.staffpoint.fi
Infobox OKVirheellinen NIMI-arvo: 
StaffPoint-konserni kuuluu Suomen suurimpiin työnantajiin ja on myös yksi suurimmista henkilöstöpalveluyrityksistä Suomessa. Se toimii Suomessa 10 toimipaikassa. Lisäksi konsernilla on yhtiö Espanjan Aurinkorannikolla.
Konsernin kuusi palvelualuetta ovat rekrytointi, henkilöstövuokraus, henkilöstövalmennus, työllistämis- ja urapalvelut, HR-asiantuntijapalvelut ja konsultointi sekä HR-prosessien hallintatyökalut. Staffpoint on perustettu 52 vuotta sitten Turussa. Konserniyhtiöihin lukeutuvat StaffPoint Oy:n lisäksi mm. valmennus- ja koulutusyhtiö Spring House Oy, HR-ohjelmistoratkaisuja kehittävä Saima Soft Oy sekä digitaalisen liiketoiminnan suorahakuihin ja Interim Management -palveluihin keskittynyt Henrico Digital Oy.
StaffPointin asiakkaita ovat pienet ja suuret yksityiset yritykset, valtionhallinto ja muut julkisen sektorin toimijat, kunnat ja kaupungit. Asiakkaiden suositteluhalukkuus vuonna 2022 oli 91 %.
StaffPoint-konsernin liikevaihto vuonna 2021 oli 131,5 miljoonaa euroa. Sen palveluksessa työskentelee lähes 350 toimihenkilöä (rekrytointikonsultteja, johdon suorahakuun erikoistuneita headhuntereita, asiakkuuspäälliköitä, kouluttajia, valmentajia sekä muita hallinnon ammattilaisia) sekä noin 14 000 vuokratyöntekijää  operatiivisissa tai asiantuntijatehtävissä.
Konsernin pääomistajana on 1.12.2017 alkaen ollut pääomasijoitusyhtiö Sponsor Capital ja muina omistajina työeläkeyhtiö Varma sekä liiketoimintajohto/avainhenkilöt. StaffPoint-konsernin hallituksen puheenjohtaja on Sponsor Capitalin partner Juuso Kivinen. StaffPoint kuuluu Elinkeinoelämän Keskusliittoon kuuluvan Henkilöstöala HELA -yhdistykseen.
Yritys tarjoaa vuosittain tuhansia työpaikkoja niin määräaikaisiin, vakituisiin kuin sesonkiluonteisiinkin työsuhteisiin sadoissa suomalaisissa yrityksissä ja organisaatioissa.
Aiheesta muualla

StaffPoint Oy (kauppalehti.fi)
Henkilöstövuokraajasta täyden palvelun HR-kumppaniksi. Staffpoint 5.10.2017.
StaffPoint Holding Oy (kauppalehti.fi)
Spring House Oy
Henrico
Stefan Ruzowitzky

Stefan Ruzowitzky (Wien 2008)
Stefan Ruzowitzky (s. 25. joulukuuta 1961 Wien) on itävaltalainen elokuvaohjaaja. Hän on opiskellut teatteritiedettä ja historiaa. 
Itävaltalainen Stefan Ruzowitzky on ohjannut sekä kirjoittanut elokuvat Anatomie ja Anatomie 2. Elokuvat ovat saksalaisia. Ruzowitzky on ohjannut myös elokuvat Siebtelbauern, Väärentäjä sekä All the Queen's Men.
Lisäksi hän on ohjannut musiikkivideoita esimerkiksi Justin Timberlaken yhtyeelle ’N Sync.
Wikimedia Commonsissa on kuvia tai muita tiedostoja aiheesta .
Smartpost

Postin pakettiautomaatti
Smartpost-palveluun kuuluu verkosto Postin automaatteja kuluttajien asuintaloissa, työpaikoilla tai kauppapaikoilla, joihin voi vastaanottaa verkkokauppaostoksia, kauppakasseja tai esimerkiksi pestyt pyykit. Palveluita/tuotteita voi tilata Smartpost.fi-sivuston kautta. Palvelualustaan voivat liittyä kauppiaaksi yritykset, jotka haluavat myydä palveluja tai tuotteita koko Suomeen. Smartpostiin voi jättää myös valmiiksi maksettuja lähetyksiä.
Postin pakettiautomaattien kautta lähetettyjä paketteja voi maksaa myös maksukortilla. Ne sijaitsevat pääsääntöisesti kauppapaikoilla. Posti osti Virossa perustetun Smartpostin liiketoiminnan vuonna 2010 ja laajensi toiminnan Suomeen.
Lähetettävät paketit hinnoitellaan koon mukaan. Maksimipaino on 35 kg.
Yhteensä automaatteja on Suomessa noin 2300 kpl (2021).
Aiheesta muualla

smartpost.fi (Arkistoitu – Internet Archive)
Suomi-liitto

Suomi-liitto tai Suomi Liitto oli Saksassa toisen maailmansodan loppuaikoina vuosina 1944–1945 lyhyen aikaa toiminut saksalaismielisten suomalaisten järjestö.
Suomi-liitto perustettiin joulukuussa 1944 Berliinissä, kun Suomi oli katkaissut suhteensa Saksan kanssa. Liiton puheenjohtajana toimi kontra-amiraali Gustav von Schoultz, ja sen muita keskeisiä vaikuttajia olivat vapaaherratar Ruth Munck, maisteri Yrjö von Grönhagen, professori Johannes Öhquist ja SS-Untersturmbannführer Claes Purjo. Munck hoiti liiton toimistoa Berliinissä huhtikuuhun 1945 saakka, jolloin hän lähti Saksasta. Suomi-liiton virallinen tarkoitus oli toimia Saksassa asuvien suomalaisten yhdyssiteenä, hoitaa heidän asioitaan ja valvoa heidän etujaan. On myös väitetty, että sen tarkoituksena olisi ollut tukea suomalaisten taistelua Saksan rinnalla loppuun saakka ja lähettää Suomeen vakoilijoita.
Strofadit

| Strofadit> Στροφάδες |
| --- | --- |
 Kartta Strofadien saarista.
  Strofadit 
Maantiede
Sijainti:  37°15′13″N, 21°00′25″E
Merialue:  Välimeri
Vesialue:  Joonianmeri
Saaria yht.:  2
Suurin saari:  Stamfáni
Valtio
Valtio:  Kreikka
Alue:  Jooniansaaret
Alueyksikkö:  Zákynthos
Kunta:  Zákynthos
Väestö
Väkiluku:  1 (2011)
Strofadit (kreik. Στροφάδες, Strofádes) on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Zákynthoksen saaren eteläpuolella Peloponnesoksen niemimaan länsirannikon edustalla. Saariryhmän asukasluku on 1 (vuonna 2011). Hallinnollisesti saaret kuuluvat Zákynthoksen kuntaan, Zákynthoksen alueyksikköön ja Jooniansaarten alueeseen.
Strofadeilta on matkaa Zákynthoksen etelärannikolle noin 26 meripeninkulmaa (noin 48 kilometriä) ja Peloponnesoksen länsirannikolle noin 27 meripeninkulmaa (noin 50 kilometriä).
Saaret

|  | Saari | Väkiluku (2011) | Pinta-ala (km²) |
| --- | --- | --- | --- |
| 1 | Stamfáni | 1 | 2,5 |
| 2 | Árpyia | 0 | 0,1 |
Street team

Alun perin street teameja (suom. katutiimi, katuryhmä) perustettiin yhtyeille, jotka kaipasivat promootiota ja olivat vielä vailla levytyssopimusta. Nykyään street teamit levittävät tietoutta myös sellaisista yhtyeistä, jotka ovat jo tunnettuja ja menestyksekkäitä. Suosituimmilla yhtyeillä on eri maissa omat street teaminsa.
Street teamit toimivat yhä enemmän Internetissä, esimerkiksi foorumeilla ja chateissa, ja street teamien jäsenet äänestävät yhtyeitä erilaisissa gallupeissa ja kilpailuissa. Street teamien toiminta näkyy myös tietysti Internetin ulkopuolellakin, kuten esimerkiksi mainosjulisteina kaupungilla. Ryhmiä perustetaan myös erilaisille tapahtumille.
Useiden yhtyeiden streat teamit ovat tekevät yhteistyötä itse bändin kanssa, ja yhtyeet järjestävätkin aktiivisille street teamien jäsenille mm. fanitapaamisia ja esimerkiksi kappaleiden ennakkokuuntelutilaisuuksia.
Stágira

| Stágira Στάγιρα |
| --- | --- |
 Aristoteleen patsas Stágirassa, taustalla Áthosvuori.
 Stágira
 Koordinaatit: 40°31′49″N, 23°45′7″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Aristotélis
Hallinto:  
 – Asutustyyppi:  kylä
 – Kallikrates-koodi:  1302010601
Väkiluku (2011):  352
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Stágira (kreik. Στάγιρα) tai Stágeira (Στάγειρα) on Kreikan kylä, joka sijaitsee Chalkidikín niemimaalla Makedoniassa. Se kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kylä kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Stágira muodostaa oman kyläyhdyskuntansa (Τοπική Κοινότητα Σταγίρων, Topikí Koinótita Stagíron). Kylän väkiluku on 352 (vuonna 2011).
Stágiran Aristoteleen patsas.
Stágira sijaitsee linnuntietä noin 31 kilometriä itäkoilliseen alueyksikön pääkaupungista Polýgyroksesta ja noin 70 kilometriä itään Thessalonikista. Kylä on ottanut nimensä antiikin ajan Stageiran kaupungilta, joka sijaitsi kuitenkin eri paikassa, noin kahdeksan kilometriä pohjoiskoilliseen lähellä nykyistä Olympiádan kylää. Stágirassa on antiikin Stageirasta kotoisin olleelle filosofi Aristoteleelle omistettu puisto. Se perustettiin vuonna 1956 ja se sijaitsee noin 500 metrin korkeudella merenpinnasta. Puistossa on Aristoteleen patsas sekä luonnontieteitä havainnoillistavia laitteita, kuten aurinkokello, kompassi, pentafoni ja heiluri.
Aiheesta muualla

Kuvia tai muita tiedostoja aiheesta Stágira Wikimedia Commonsissa
Stazzona

| Stazzona |
| --- | --- |
 Kunnan sijainti Comon maakunnassa.
 Stazzona
 Koordinaatit: 46°8′N, 9°16′E 
Valtio:  Italia
Alue:  Lombardia
Maakunta:  Como
Stazzona on kunta Comon maakunnassa Lombardian hallintoalueella Italiassa. Se sijaitsee noin 70 kilometriä Milanosta pohjoiseen ja noin 40 kilometriä Comosta koilliseen. Sen asukasluku oli 672 (31. joulukuuta 2004) ja sen pinta-ala oli 7,5 km² .
Stazzonan naapurikuntia ovat Consiglio di Rumo, Dongo ja Germasino.